Ադամ Լենզա

Ադամ Փիթեր Լենզա (, ),ամերիկացի զանգվածային մարդասպան, որն իրականացրել է զանգվածային սպանություն «Սենդի Հուք» տարրական դպրոցում, որի հետևանքով զոհվել է 27 և վիրավորվել երկու մարդ։ Ադամ Լենզան տեղում ինքնագնդակահարվել է։

Կենսագրություն 
Ադամ Փիթեր Լենզան ծնվել է 1992 թվականի ապրիլի 22-ին Քինգսթոն քաղաքում (Նյու Հեմփշիր, ԱՄՆ), ուսուցչուհի Նենսի Լենզայի և GE Energy Financial Services ընկերության փոխնախագահ Փիթեր Լենզայի ընտանիքում։ Նա ընտանիքի երկրորդ երեխան է եղել, ունեցել է ավագ եղբայր՝ Ռայանը (ծնվել է 1988)։ Նրա ծնողներն ամուսնացել են 1981 թվականին։ Լենզան նախ սովորել է Լիմայի Սուրբ Ռոուզ կաթոլիկ դպրոցում, այնուհետև Նյութաունի ավագ դպրոցում։ Երկու դպրոցներն էլ նա ավարտել է գերազանցությամբ։ 1998 թվականին ընտանիքի հետ տեղափոխվել Է Սենդի Հուք քաղաք։ 2005 թվականին նրա մոտ հայտնաբերվել է Ասպերգերի համախտանիշ, ինչը աուտիզմի թույլ արտահայտված տարբերակ է, որին բնորոշ է վատ սոցիալականացումը և նորմալ բանկանությունը։

Դպրոցում նրան լուրջ հալածանքի չեն ենթարկել, թեև երբեմն հնարավոր է ծաղրեին նրան։ Նա միայնակ է եղել և անընդհատ աճող անհանգստություն է ցուցաբերել։ Որոշ աշակերտներ ասել են, որ նա շատ ինտրովերտ է եղել և շատ հետաքրքրված տեսախաղերով։ Սիրված խաղերից մեկը Dance Dance Revolution: Mario Mix-ն է եղել։ Լենզայի մայրը ամուսնալուծության հայց է ներկայացրել 2008 թվականի նոյեմբերի 24-ին, որն ավարտվել է 2009 թվականի սեպտեմբերին։ Դրանից հետո Ադամը մնացել է մոր տանը, իսկ նրա ավագ եղբայրը տեղափոխվել է Նյու Հեմփշիրի իր տուն՝ տարրական դպրոցից 150 կմ հեռավորության վրա։

2010 թվականին Լենզան ավարտել է դպրոցը, որից հետո ոչ մի տեղ չի ընդունվել և չի աշխատել։ Նրա մայրը զենքի կոլեկցիոներ է եղել և հենց նրա անունով գրանցված զենքով էլ իրականցվել է սպանդը։ Ըստ քենու՝ Նենսիի, Ադամի մայրը տանը պահել է առնվազն մեկ տասնյակ հրազեն և հաճախ իր որդիներին տարել է հրաձգարաններ:Վերջին շրջանում մարդասպանի մայրը կես դրույքով է աշխատել և հիմնականում ապրել է Լենզայի հոր կողմից վճարվող տարեկան 240,000 ԱՄՆ դոլար ալիմենտով։ Լենզայի մայրը զգացել է, որ կորցնում է իր կրտսեր որդուն, ինչի մասին նա խոսել է ողբերգությունից որոշ ժամանակ առաջ հարազատների և ընկերների հետ։

Լենզան դատապարտված չի եղել և որևէ խնդիր չի ունեցել իրավապահ մարմինների հետ։ 2012 թվականի դեկտեմբերի 12-ին Լենզան փորձել է տեղական զենքի խանութից գնել 22 տրամաչափի կիսաավտոմատ ինքնաձիգ, սակայն նրան մերժել են, քանի որ հրաժարվել է ՀԴԲ-ի կողմից անցկաղվող 10-օրյա ստանդարտ ստուգում անցնելուց։

Ընտանիքի ընկերոջ վկայության համաձայն Ադամ Լենզան եղել է բուսակեր՝ պնդելով, որ «չի ցանկանում կենդանիներին տառապանք պատճառել»։

Տեղեկություններ կան նաև այն մասին, որ Ադամ Լենզան խմբագրել է հոդվածներ Վիքիպեդիայում, այդ թվում հոդվածներ՝ կապված զանգվածային հարձակումների հետ։

Հանցագործություն

Դպրոցի միջադեպ 
2012 թվականի դեկտեմբերի 14-ին՝ ուրբաթ առավոտյան ժամը 9:30-ից առաջ, Նյութաունի իր տանը Ադամ Փիթեր Լենզան .22LR տրամաչափի Savage Mark II հրացանով կրակել և սպանել է իր մորը՝ հիսուներկուամյա Նենսի Լենզային։ Հետո Նենսին հայտնաբերվել է մահացած իր անկողնում՝ գլխի չորս հրազենային վնասվածքներով։ Այնուհետև Ադամ Լենզան նստել է մոր մեքենան և գնացել Սենդի Հուքի տարրական դպրոց։

Առավոտյան 9:35-ի սահմանում՝ օգտագործելով մոր Bushmaster կիսաավտոմատ հրաձիգը, Լենզան կրակել է դպրոցիկ կենտրոնական մուտքի կողպված ապակե պատուհաններին։ Նա կրել է ռազմական ոճի սև համազգեստ և զրահաբաճկոն։ Ականատեսներն ավելի ուշ նշել են, որ նախնական կրակոցները լսվել են դպրոցական ռադիոկապի համակարգի միջոցով։

Տնօրեն Դաուն Հոուքսպրանգը և հոգեբան Մերի Շերլաքը հանդիպել են դպրոցի անձնակազմի հետ, երբ դրսում սկսել են հնչել կրակոցներ։ Հոուքսպրանգը և Շերլաքը դուրս են վազել սենյակից դեպի ձայները և տեսել Լենզային։ Երկու կանայք էլ մահացել են՝ փորձելով կանգնեցնել հանցագործին։ Հնարավոր է, որ Հոուքսփրանգը կարողացել է միացնել դպրոցի ռադիոկապի համակարգը, քանի որ իննամյա աշակերտը, որը մարզադահլիճում էր, ավելի ուշ հայտնել է, որ լսել է, որ կրակողը բարձրախոսով բղավում է․ «Ձեռքերդ վե՛ր բարձրացրու» և ինչ-որ մեկն ասել է․ «Մի՛ կրակիր»։ Այնուհետև լսվել են ճիչեր և բազմաթիվ կրակոցներ, իսկ մարզասրահում գտնվող երեխաներն ու ուսուցիչը թաքնվել են օժանդակ սենյակում։

Առաջին դասարանցիների դասասենյակում Լորեն Ռուսոն, որը հոկտեմբերից փոխարինել է դեկրետային արձակուրդ գնացած ուսուցչուհուն, սպանվել է դեմքին արձակված կրակոցից։ Նրա դասարանի բոլոր աշակերտները նույնպես գնդակահարվել են, բայց վեցամյա մի աղջիկ հրաշքով կարողացել է ողջ մնալ։ Նա պատմել է, որ ձևացել է մեռած է և չի շարժվել, քանի դեռ դպրոցում աղմուկները չեն հանդարտվել։ Դրանից հետո նա արյունոտված վազել է փողոց և դարձել է առաջին երեխաներից մեկը, որը լքել է դպրոցը։ Նրա մոր խոսքերով, նա իրեն ասել է․ «Մայրի՛կ, ինձ հետ ամեն ինչ կարգին է, բայց իմ բոլոր ընկերները մահացել են»։ Նա մարդասպանին նկարագրել է որպես «շատ չար մարդ»։

Մյուս դասարանի իրադարձությունները մնում են անորոշ։ Ողջ մնացած առաջին դասարանցիները պատմել են, որ իրենց ուսուցչուհին՝ 27-ամյա Վիկտորյա Սոտոն փորձել է աշակերտներին թաքցնել պահարաններում։ Երբ Լենզան ներխուժել է սենյակ, Սոտոն ասել է, որ աշակերտները դահլիճում են։ Որոշ երեխաներ փորձել են դուրս գալ թաքստոցներից և դուրս վազել դասարանից, սակայն սպանվել են հանցագործի կողմից։ Սոտոն շտապել է պաշտպանել աշակերտներին և արդյունքում գնդակահարվել է։ Ողջ մնացած 6 աշակերտները հետո դուրս են եկել պահարաններից, վազել դպրոցից դուրս և թաքնվել մոտակա տանը։ Վեցամյա մի տղայի ծնողների խոսքով՝ իրենց հաջողվել է դուրս փախչել դասարանից այն բանից հետո, երբ հանցագործը գնդակահարել է իրենց ուսուցչուհուն։

Էն Մերի Մերֆին, որը հատուկ ուշադրության կարիք ունեցող աշակերտների հետ աշխատանքի գծով ուսուցչի օգնականն է, իր մարմնով փակել է 6-ամյա Դիլան Հոքլիին կրակոցներից, սակայն նրանք միասին զոհվել են։ Ռեյչել Դևինոն, որը աշխատանքի էր անցել ավելի քան մեկ շաբաթ առաջ և աշխատում էր նույն երեխաների հետ, նույնպես մահացել է՝ փորձելով պաշտպանել իր աշակերտներին։

Դպրոցական բուժքույրը՝ վաթսունամյա Սառա Օքսը, որը թաքնվել էր աշխատանքային սեղանի տակ, ասել է, որ Լենզան, մտնելով իր աշխատասենյակ՝ իրենից 6 մետր հեռավորության վրա է գտնվել, հետո շրջվել է ու դուրս եկել։ Նա և քարտուղարուհի Բարբարա Հալստեդը ահազանգել են «911» փրկարարական ծառայություն և հետագայում մեկ ժամ թաքնվել են դեղորայքի պահարանում։

Երաժշտության ուսուցչուհի հիսունամյա Մերիռոուզ Քրիստոփիքը բարիկադավորվել է չորրորդ դասարանցիների հետ մի փոքրիկ սենյակում։ Նրանք պատմում են, թե ինչպես է Լենզան խփել իրենց դուռը՝ գոռալով «Ներս թողեք ինձ»։ Գրադարանավարներ Իվան Սեկը և Մերիեն Ջեյքոբը տասնութ երեխաների թաքցրել են օժանդակ սենյակում և դուռը բարիկադավորել պահարանով.

Ուսուցչուհի Էբի Քլեմենթսը փրկել է երրորդ դասարանցիների կյանքը՝ քարշ տալով և թաքցնելով նրանց իր դասարանում։ Հարձակման պահին նրանք քայլել են միջանցքով՝ աշակերտների ցուցակը տանելով դպրոցական գրասենյակ։

Ընթերցանության ուսուցիչ Լորա Ֆայնշտեյնը փրկել է երկու աշակերտի՝ նրանց հետ թաքնվելով գրասեղանի տակ քառասուն րոպե՝ մինչև օգնության հասնելը։

Լենզան դադարել է կրակել առավոտյան 9:46-ից 9:53-ը՝ կրակելով 50-ից 100 փամփուշտ։ Իր զոհերից յուրաքանչյուրին նա գնդակահարել է մի քանի կրակոցով։ Աշակերտներից մեկը՝ 6-ամյա Նոա Պոզներին կրակել է 11 փամփուշտով։ Հանցագործը կրակոցների մեծ մասն արձակել է առաջին դասարանցիների երկու դասասենյակներում՝ կենտրոնական մուտքից ոչ հեռու՝ կրակելով մի դասարանում տասնչորս երեխայի, իսկ մյուսում՝ վեց երեխայի։ Զոհերը եղել են վեցից յոթ տարեկան՝ ութ տղա և տասներկու աղջիկ, ինչպես նաև դպրոցի աշխատակիցներից 6 կին։ Լենզան ինքնասպան է եղել՝ կրակելով իր գլխին՝ լսելով մոտեցող ոստիկանության ձայները։

Մահից հետո 
Մարդասպանի հայրը՝ Փիթեր Լենզան հրաժարվել է հայտնել որդու մարմնի թաղման վայրի մասին։ 2013 թվականի հունվարին Կոնեկտիկուտի առողջության կենտրոնի ներկայացուցիչը հաղորդել Է, որ այդ պահին կատարվում է Ադամ Լենզայի ԴՆԹ-ի ուսումնասիրություն, որը ավարտվելու է ամսվա վերջին։ Ողբերգությունից որոշ ժամանակ անց հայտնի է դարձել, որ Լենզան փամփուշտներ ու խանութներ է գցել դպրոցի տարածքում ՝ ընդամենը 670 միավոր, ընդ որում դպրոցում սովորել են շուրջ 600 աշակերտն, ոստիկանությունը կարծել է, որ նա պատրաստվում էր սպանել շատ ավելի շատ մարդկանց։

Ծանոթագրություններ

Արտաքին հղումներ 
 Ադամ Լենզան КиноПоиск կայքում

Հանցագործներ
Ամերիկացի մարդասպաններ
ԱԽՎ նախագծի հոդվածներ